CELEX: 62012CN0191
Language: fi
Date: 2012-04-23 00:00:00
Title: Asia C-191/12: Ennakkoratkaisupyyntö, jonka Kúria (Unkari) on esittänyt 23.4.2012 — Alakor Gabonatermelő és Forgalmazó Kft. v. Nemzeti Adó- és Vámhivatal Észak-alföldi Regionális Adó Főigazgatósága

11.8.2012   
            
            
               FI
            
            
               Euroopan unionin virallinen lehti
            
            
               C 243/2
            
         Ennakkoratkaisupyyntö, jonka Kúria (Unkari) on esittänyt 23.4.2012 — Alakor Gabonatermelő és Forgalmazó Kft. v. Nemzeti Adó- és Vámhivatal Észak-alföldi Regionális Adó Főigazgatósága
   (Asia C-191/12)
   2012/C 243/02
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kúria
   
      Pääasian asianosaiset
   
   
      Valittaja: Alakor Gabonatermelő és Forgalmazó Kft.
   
      Vastapuoli: Nemzeti Adó- és Vámhivatal Észak-alföldi Regionális Adó Főigazgatósága
   
      Ennakkoratkaisukysymykset
   
   
               1)
            
            
               Voidaanko menettelyä, jossa verovelvolliselle on — vähennysoikeutta koskeva kielto huomioiden — myönnetty tukea, jolla rahoitetaan myös arvonlisävero, tai jossa valtio on myöntänyt sille lisätuen vähennyskelvottoman arvonlisäveron kattamiseksi, yhteisön oikeuden sääntöjen mukaan pitää veron vyöryttämisenä?
            
         
               2)
            
            
               Jos kysymykseen vastataan myöntävästi, onko näin myös silloin, kun verovelvollinen ei ole saanut tukea jäsenvaltiolta tai jäsenvaltion veroviranomaisilta, vaan tuen rahoitus — tuen myöntäjän kanssa tehdyn sopimuksen perusteella — on saatu sekä unionin varoista että jäsenvaltion budjettivaroista?
            
         
               3)
            
            
               Noudatetaanko veron palauttamisen periaatetta, verotuksen neutraalisuuden sekä tehokkuus- ja vastaavuusperiaatteita, yhdenvertaisen kohtelun periaatetta ja perusteettoman edun kieltoa, kun jäsenvaltion veroviranomaiset vähennysoikeutta koskevan unionin oikeuden vastaisen lainsäädännön nojalla myöntävät verovelvolliselle oikeuden palautukseen tai korvaukseen vain siltä osin tai siinä suhteessa kuin sitä ei ole aiemmin rahoitettu edellä 1 ja 2 kohdassa tarkoitetulla tuella?